**ZMLUVA  O  DIELO**

**uzatvorená podľa § 536 a nasl. Obchodného zákonníka**

Objednávateľ:

Názov: Správa mestskej zelene v Košiciach

Sídlo: Rastislavova 79, 040 01 Košice

Zastúpená: Ing. Marta Popríková – riaditeľka

Bank. Spoj.: PRIMA banka Slovensko, a.s.

Číslo účtu: IBAN: SK60 5600 0000 0004 4386 8001

IČO: 17078202

IČ DPH: SK 2021157556

DIČ: 2021157556

*(ďalej len objednávateľ)*

Zhotoviteľ:

Názov:

Sídlo:

Zastúpená:

Bank. Spoj.:

Číslo účtu:

IČO:

IČ DPH:

DIČ:

*(ďalej len zhotoviteľ)*

**Článok I**

**Preambula**

Zmluva sa uzatvára s víťazom prieskumu trhu – zákazka s nízkou hodnotou v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov a vnútropodnikovej Smernice č. 02/2019 o verejnom obstarávaní.

**Článok II**

**Predmet zmluvy**

1.Predmetom tejto zmluvy je dodanie a výmena pevného ramena pracovnej plošiny MP 20 – Socage DA 320, a to na základe cenovej ponuky zhotoviteľa zo dňa ..............., predloženej zhotoviteľom v rámci prieskumu trhu objednávateľovi, pričom cenová ponuka tvorí prílohu zmluvy a je jej neoddeliteľnou súčasťou.

Minimálne technické požiadavky na predmet zmluvy t.j. rameno pracovnej plošiny MP 20 – Socage DA 320:

* Montážna plošina na automobilovom podvozku MERCEDES – BENZ
* Nosnosť max. 225 kg
* Vyloženie – rozpätie: max. 9,2 m
* Ovládanie: kombinované, pomocou el. tlačidiel a hydraulických ovládačov
* Výrobné číslo: 320DA 1097
* Rok výroby: 2014
* Výrobca: SOCEGE S. r. i Socio uniko Modema Taliansko
* Typ: Socage 0022 DA320

2. Zhotoviteľ sa zaväzuje dodať len originálne náhradné diely, tieto v rámci predmetu zmluvy aj riadne na pracovnej plošine vymeniť a zmontovať v zmysle platnej legislatívy, oprávnenia k takejto činnosti a spĺňajúc všetky technické parametre a technické normy, pričom  pracovnú plošinu sa po oprave zaväzuje odovzdať aj so záznamom o vykonaní opakovanej úradnej a zaťažkávajúcej skúšky.

3. Objednávateľ sa zaväzuje predmet zmluvy po jeho riadnom vykonaní a odovzdaní, prevziať a zaplatiť predávajúcemu dohodnutú cenu podľa čl. III tejto zmluvy.

**Článok III**

**Cena a platobné podmienky**

1. Cena za predmet zmluvy je dohodnutá v súlade so zák. č. 18/1996 Z. z. o cenách v znení neskorších predpisov a je uvedená v cenovej ponuke zhotoviteľa.

2. Zmluvné strany sa dohodli na cene vo výške ................... Cena je stanovená ako pevná a zahŕňa dodanie predmetu zmluvy vrátane výmeny a montáže pevného ramena, a to teleskopického ramena komplet s príslušenstvom (skĺzne dosky, držiaky, spojovací materiál, hadice a energo reťaze pre hadice a pod.). V cene je zahrnutá aj doprava na miesto plnenia vrátane všetkých obstarávacích nákladov (prípadne clo, dovozná prirážka a iné) a vykonanie opakovanej úradnej a zaťažkávajúcej skúšky.

3. Objednávateľ uhradí zhotoviteľovi cenu vo výške uvedenej v odseku 2 tohto článku bezhotovostným prevodom na bankový účet zhotoviteľa, uvedený v záhlaví tejto zmluvy, na základe faktúry vystavenej zhotoviteľom po riadnom vykonaní a odovzdaní diela. Lehota splatnosti faktúry je 30 dní odo dňa jej doručenia objednávateľovi. Nevyhnutnou náležitosťou faktúry je Protokol o odovzdaní a prevzatí podpísaný oboma zmluvnými stranami.

4. Zhotoviteľ zodpovedá za to, že faktúra bude obsahovať náležitosti daňového dokladu podľa zákona č. 222/2004 Z. z. o DPH v platnom znení. V prípade, ak faktúra nebude obsahovať právnymi predpismi stanovené náležitosti, má objednávateľ právo vrátiť faktúru na prepracovanie, počas prepracovania faktúry lehota splatnosti neplynie a začne plynúť odo dňa doručenia prepracovanej faktúry.

**Článok IV**

**Odovzdanie, prevzatie, termín a miesto plnenia predmetu zmluvy**

1. Predmet zmluvy odovzdá zhotoviteľ objednávateľovi v mieste plnenia, ktorým je sídlo objednávateľa (Správa mestskej zelene v Košiciach, Rastislavova 79, 040 01 Košice) do 30 kalendárnych dní odo dňa písomného vyzvania objednávateľa adresovaného zhotoviteľovi na plnenie predmetu zmluvy, túto lehotu možno v odôvodnených prípadoch predĺžiť, predĺženie lehoty a dôvodnosť tohto úkonu musí byť písomne odsúhlasené a akceptované zo strany objednávateľa.

2. Zhotoviteľ splní svoj záväzok riadnym a včasným odovzdaním predmetu zmluvy objednávateľovi. Zhotoviteľ vyhotoví písomný Protokol o odovzdaní a prevzatí, ktorý musí byť podpísaný oboma zmluvnými stranami a tento tvorí podklad na vyhotovenie faktúry a jej nevyhnutnú náležitosť.

3. Objednávateľ má právo odmietnuť prevziať predmet zmluvy a zároveň má právo ho vrátiť, ak predmet zmluvy nebude dodaný riadne a včas, ak nezodpovedá a nezhoduje sa s predloženým návrhom na plnenie, nespĺňa technické parametre, prípadne nedošlo k vykonaniu opakovanej úradnej a zaťažkávajúcej skúšky, alebo táto nezodpovedá požiadavkám platnej právnej úpravy.

**Článok V**

**Prechod vlastníckeho práva a prechod nebezpečenstva škody**

1. Objednávateľ nadobudne vlastnícke právo k predmetu zmluvy zaplatením ceny podľa čl. III tejto zmluvy a podpísaním písomného preberacieho protokolu zmluvnými stranami.

**Článok VI**

**Zodpovednosť za vady**

1. Zhotoviteľ zodpovedá za to, že predmet zmluvy má požadovanú, prípadne právnymi predpismi ustanovenú akosť, je bez akýchkoľvek právnych, technických alebo faktických vád, najmä zodpovedá záväzným technickým normám a prehlasuje, že predmet zmluvy tvoria originálne náhradné diely, a to jednotlivo aj ako celok.

2. Zhotoviteľ poskytuje objednávateľovi záruku na predmet zmluvy, a rovnako tak na vymenené náhradné diely vrátane príslušenstva 12 mesiacov odo dňa prevzatia predmetu zmluvy objednávateľom. Záruka je zahrnutá v cene podľa čl. III ods. 2 zmluvy.

3. Zhotoviteľ sa zaväzuje poskytnúť bezplatný záručný servis v stredisku vzdialenom najviac 20 km od sídla objednávateľa.

4. Objednávateľ je povinný oznámiť zhotoviteľovi vzniknuté vady bez zbytočného odkladu po tom, ako sa o nich dozvedel a zhotoviteľ sa zaväzuje vykonať záručnú opravu bezodkladne a bezplatne najneskôr do 48 hodín od oznámenia vady objednávateľom, v prípade väčšej vady, ktorá vyžiada zložitejšiu opravu, v termíne po dohode s objednávateľom.

**Článok VII**

**Ostatné dojednania**

1. Zhotoviteľ svojím podpisom na tejto zmluve potvrdzuje a prehlasuje, že pevné rameno pracovnej plošiny MP 20 - Socage DA 320, ktoré je predmetom tejto zmluvy nie je zaťažené záložným právom, právami tretích osôb, neviaznu na ňom žiadne právne ani iné povinnosti.

2. Zhotoviteľ ďalej vyhlasuje, že pravdivo a úplne oboznámil objednávateľa so stavom predmetu tejto zmluvy, a na tomto nezatajil žiadne opravy, vady a iné zásahy, tento je nový, nepoužívaný a v dobrom technickom stave.

3. Platnosť zmluvy zaniká:

a. písomnou dohodou zmluvných strán

b. výpoveďou ktorejkoľvek zo zmluvných strán bez udania dôvodu. Výpovedná lehota je 2 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola doručená druhej zmluvnej strane.

c. odstúpením od zmluvy

4. Každá zo zmluvných strán je oprávnená okamžite od Zmluvy odstúpiť v prípade, že bude porušená akákoľvek podstatná povinnosť vyplývajúca z tejto zmluvy. Okamžité odstúpenie od zmluvy musí byť písomne oznámené druhej zmluvnej strane. Zmluvné strany sa dohodli za podstatnú povinnosť považovať každú povinnosť vyplývajúcu z tejto zmluvy. Odstúpenie od zmluvy je účinné nasledujúci deň odo dňa doručenia odstúpenia ktoroukoľvek zo zmluvných strán.

5. Odstúpením zmluva zaniká od momentu, keď prejav vôle oprávnenej strany odstúpiť od zmluvy je doručený druhej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej strany.

**Článok VIII**

**Záverečné ustanovenia**

1. Akékoľvek dohody, zmeny alebo doplnenia k tejto zmluve je možné urobiť len na základe vzájomnej dohody zmluvných strán vo forme písomných dodatkov k tejto zmluve, podpísaných štatutárnymi zástupcami zmluvných strán. Návrhy dodatkov môže predkladať ktorákoľvek zo zmluvných strán.

2. Akékoľvek sporné otázky budú riešené predovšetkým vzájomnou dohodou zmluvných strán.

3. Zmluvné vzťahy neupravené touto zmluvou sa budú riadiť príslušnými ustanoveniami Obchodného zákonníka a podporne Občianskeho zákonníka.

4. Zmluva nadobúda platnosť dňom podpísania štatutárnymi zástupcami obidvoch zmluvných strán a účinnosť nadobúda dňom nasledujúcom po dni jej zverejnenia na webovej stránke Správy mestskej zelene v Košiciach ([www.smsz.sk](http://www.smsz.sk)).

5. Táto zmluva je vyhotovená v dvoch vyhotoveniach, z ktorých každá zmluvná strana obdrží po jednom vyhotovení.

6. Neoddeliteľnou súčasťou zmluvy je cenová ponuka zhotoviteľa.

V Košiciach, dňa ....

Za Objednávateľa: Za Zhotoviteľa:

 Ing. Marta Popríková

 riaditeľka konateľ spoločnosti